title: 2011/687/PESC: Decizia 2011/687/PESC a Consiliului din 14 octombrie 2011 de modificare a Acțiunii comune 2008/124/PESC privind misiunea Uniunii Europene de sprijinire a supremației legii în Kosovo, EULEX KOSOVO

text:
               15.10.2011

               RO

               Jurnalul Oficial al Uniunii Europene

               L 270/31

         DECIZIA 2011/687/PESC A CONSILIULUI
   din 14 octombrie 2011
   de modificare a Acțiunii comune 2008/124/PESC privind misiunea Uniunii Europene de sprijinire a supremației legii în Kosovo (1), EULEX KOSOVO
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   întrucât:

               (1)

               La 4 februarie 2008, Consiliul a adoptat Acțiunea comună 2008/124/PESC (2).

               (2)

               La 9 iunie 2009, Consiliul a adoptat Acțiunea comună 2009/445/PESC (3), care a modificat Acțiunea comună 2008/124/PESC prin majorarea sumei de referință destinate acoperirii cheltuielilor misiunii Uniunii Europene de sprijinire a supremației legii în Kosovo („EULEX KOSOVO”) până la expirarea Acțiunii comune 2008/124/PESC.

               (3)

               La 8 iunie 2010, Consiliul a adoptat Decizia 2010/322/PESC (4), care a modificat și a prelungit aplicarea Acțiunii comune 2008/124/PESC pentru o perioadă de doi ani, până la 14 iunie 2012, și a stabilit suma de referință până la 14 octombrie 2010.

               (4)

               Suma de referință prevăzută în Decizia 2010/619/PESC a Consiliului din 15 octombrie 2010 de modificare a Acțiunii comune 2008/124/PESC privind misiunea Uniunii Europene de sprijinire a supremației legii în Kosovo, EULEX KOSOVO (5) și destinată acoperirii cheltuielilor aferente EULEX KOSOVO până la 14 octombrie 2011 ar trebui să acopere perioada care se încheie la 14 decembrie 2011.

               (5)

               EULEX KOSOVO se va derula într-un context care s-ar putea degrada și care ar putea împiedica atingerea obiectivelor politicii externe și de securitate comune prevăzute la articolul 21 din tratat.

               (6)

               Acțiunea comună 2008/124/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Articolul 16 alineatul (1) din Acțiunea comună 2008/124/PESC se înlocuiește cu următorul text:

      „(1)   Suma de referință destinată acoperirii cheltuielilor aferente EULEX KOSOVO până la 14 octombrie 2010 este de 265 000 000 EUR.
      Suma de referință financiară destinată acoperirii cheltuielilor aferente EULEX KOSOVO de la 15 octombrie 2010 până la 14 decembrie 2011 este de 165 000 000 EUR.
      Suma de referință destinată acoperirii cheltuielilor aferente misiunii EULEX KOSOVO în perioada ulterioară se stabilește de către Consiliu.”

   Articolul 2
   Prezenta decizie intră în vigoare la data adoptării.

      Adoptată la Bruxelles, 14 octombrie 2011.

            Pentru Consiliu

            Președintele

         M. DOWGIELEWICZ

      (1)  În temeiul Rezoluției 1244 (1999) a Consiliului de Securitate al Organizației Națiunilor Unite.

      (2)  JO L 42, 16.2.2008, p. 92.

      (3)  JO L 148, 11.6.2009, p. 33.

      (4)  JO L 145, 11.6.2010, p. 13.

      (5)  JO L 272, 16.10.2010, p. 19.


title: Decizia Consiliului din 11 august 2004 referitoare la încheierea unui Acord sub forma unui schimb de scrisori între Comunitatea Europeană și India în conformitate cu articolul XXVIII din GATT 1994 privind modificarea concesiilor referitoare la orez, prevăzute în lista comunitară CXL anexată la GATT 1994

text:
Anunţ juridic important

|

32004D0617

Jurnalul Oficial L 279 , 28/08/2004 p. 0001 - 0002

		20040811Decizia Consiliuluidin 11 august 2004referitoare la încheierea unui Acord sub forma unui schimb de scrisoriîntre Comunitatea Europeană și India în conformitate cu articolul XXVIII din GATT 1994 privind modificarea concesiilor referitoare la orez, prevăzute în lista comunitară CXL anexată la GATT 1994(2004/617/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 26 iunie 2003, Consiliul a autorizat Comisia să înceapă negocierile, în temeiul articolului XXVIII din GATT 1994, în vederea modificării anumitor concesii aplicabile orezului. Prin urmare, la 2 iulie 2003, Comunitatea Europeană a comunicat OMC intenția sa de a modifica anumite concesii din lista comunitară CXL.(2) Negocierile au fost conduse de Comisie, aceasta consultându-se cu comitetul creat în temeiul articolului 133 din tratat și ținând seama de directivele de negociere adoptate de Consiliu.(3) Comisia a negociat cu Statele Unite, care sunt interesate în calitate de furnizor principal al produsului cu codul SA 100620 (orez decorticat) și în calitate de furnizor important al produsului cu codul SA 100630 (orez albit), cu Thailanda, care este interesată în calitate de furnizor principal al produsului cu codul SA 100630 (orez albit) și în calitate de furnizor important al produsului cu codul SA 100620 (orez decorticat), precum și cu India și Pakistan, care sunt interesate în calitate de furnizori importanți ai produsului cu codul SA 100620 (orez decorticat).(4) În scopul aplicării depline a acordului de la 1 septembrie 2005 și până la modificarea Regulamentului (CE) nr. 1785/2003 al Consiliului din 29 septembrie 2003 privind organizarea comună a pieței orezului [1], Comisia ar trebui autorizată să adopte derogări temporare de la acest regulament.(5) Măsurile necesare pentru punerea în aplicare a prezentei decizii sunt adoptate în conformitate cu Decizia 1999/468/CE a Consiliului din 28 iunie 1999 de stabilire a procedurilor de exercitare a competențelor de executare conferite Comisiei [2].(6) Comisia a ajuns la etapa încheierii unui Acord sub forma unui schimb de scrisori între Comunitatea Europeană și India. Prin urmare, este necesară aprobarea acestui acord,DECIDE:Articolul 1Acordul sub forma unui schimb de scrisori între Comunitatea Europeană și India în conformitate cu articolul XXVIII din GATT 1994 privind modificarea concesiilor referitoare la orez, prevăzute în lista comunitară CXL anexată la GATT 1994, este aprobat în numele Comunității.Textul acordului se atașează la prezenta decizie.Articolul 2În măsura în care este necesar pentru aplicarea deplină a acordului de la 1 septembrie 2004, Comisia poate deroga de la Regulamentul (CEE) nr. 1785/2003, în conformitate cu procedura menționată la articolul 3 alineatul (2) din prezenta decizie, până la modificarea regulamentului menționat, data limită fiind, cu toate acestea, fixată la 30 iunie 2005.Articolul 3(1) Comisia este asistată de Comitetul de gestionare a cerealelor prevăzut la articolul 25 din Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor [3].(2) Atunci când se face trimitere la prezentul alineat, se aplică articolele 4 și 7 din Decizia 1999/468/CE.Perioada prevăzută la articolul 4 alineatul (3) din Decizia 1999/468/CE este de o lună.(3) Comitetul adoptă regulamentul său de procedură.Articolul 4Președintele Consiliului este autorizat să numească persoana împuternicită (persoanele împuternicite) să semneze acordul pentru a angaja Comunitatea [4].Adoptată la Bruxelles, 11 august 2004.Pentru ConsiliuPreședinteleB. Bot[1] JO L 270, 21.10.2003, p. 96.[2] JO L 184, 17.7.1999, p. 23.[3] JO L 270, 21.10.2003, p. 78.[4] Data intrării în vigoare a acordului va fi publicată în Jurnalul Oficial al Uniunii Europene.--------------------------------------------------


title: 2011/31/UE: Decizia Comisiei din 19 ianuarie 2011 de încheiere a procedurii antisubvenție privind importurile de acid tereftalic purificat și de săruri ale acestuia originare din Thailanda

text:
               20.1.2011

               RO

               Jurnalul Oficial al Uniunii Europene

               L 15/17

         DECIZIA COMISIEI
   din 19 ianuarie 2011
   de încheiere a procedurii antisubvenție privind importurile de acid tereftalic purificat și de săruri ale acestuia originare din Thailanda
   (2011/31/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 597/2009 al Consiliului din 11 iunie 2009 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 14,
   după consultarea comitetului consultativ,
   întrucât:
   1.   PROCEDURA

   1.1.   Deschiderea procedurii

               (1)

               La 22 decembrie 2009, Comisia Europeană (denumită în continuare „Comisia”) a anunțat, printr-un aviz publicat în Jurnalul Oficial al Uniunii Europene
                   (2) (denumit în continuare „avizul de deschidere”), deschiderea unei proceduri antisubvenție privind importurile în Uniune de acid tereftalic purificat și de săruri ale acestuia (denumite în continuare „PTA”) originare din Thailanda (denumită în continuare „țara în cauză”).

               (2)

               Procedura antisubvenție a fost deschisă în urma unei plângeri depuse la data de 13 noiembrie 2009 de BP Aromatics Limited NV și de CEPSA Quimica S.A. (denumite în continuare „reclamanții”), reprezentând o proporție majoră, în acest caz peste 50 %, din producția totală de PTA din cadrul Uniunii. Plângerea cuprindea elemente de probă prima facie care atestau existența unor subvenții aplicate produsului în cauză originar din țara în cauză și a unui prejudiciu important rezultând din acestea, care au fost considerate suficiente pentru a justifica deschiderea unei proceduri.

               (3)

               În aceeași zi, Comisia a anunțat, printr-un aviz publicat în Jurnalul Oficial al Uniunii Europene
                   (3), deschiderea unei proceduri antidumping privind importurile în Uniune de PTA originare din Thailanda. Această anchetă a fost încheiată prin Decizia 2011/32/UE a Comisiei (4).

               (4)

               Înainte de a deschide procedura și în conformitate cu articolul 10 alineatul (7) din regulamentul de bază, Comisia a notificat guvernul thailandez cu privire la faptul că primise o reclamație documentată corespunzător, conform căreia importurile de PTA originare din Thailanda, care fac obiectul unor subvenții, ar cauza un prejudiciu important industriei din Uniune. Guvernul thailandez a fost invitat la consultări în vederea clarificării situației cu privire la conținutul reclamației și în vederea găsirii unei soluții reciproc acceptate. Guvernul thailandez a acceptat invitația la consultări și acestea s-au desfășurat ulterior. În cadrul consultărilor nu s-a putut ajunge la nicio soluție reciproc acceptată. Cu toate acestea, au fost luate în considerare, în mod corespunzător, observațiile formulate de autoritățile din Thailanda în legătură cu afirmațiile conținute în reclamație în ceea ce privește neaplicabilitatea măsurilor compensatorii în legătură cu programele respective. În timpul consultărilor, au fost primite observații din partea guvernului thailandez.

         1.2.   Părțile vizate de procedură

               (5)

               Comisia a anunțat oficial reclamanții, ceilalți producători cunoscuți din cadrul Uniunii, producătorii-exportatori cunoscuți din Thailanda, reprezentanții țării exportatoare în cauză, precum și importatorii și utilizatorii cunoscuți, de deschiderea procedurii. Părților interesate li s-a oferit posibilitatea de a-și face cunoscute, în scris, punctele de vedere și de a solicita o audiere în termenul stabilit în avizul de deschidere. S-a acordat o audiere tuturor părților interesate care au solicitat acest lucru și au arătat că există motive speciale pentru care ar trebui să fie audiate.

               (6)

               Comisia a trimis chestionare autorităților din țara exportatoare, reclamanților, celorlalți producători cunoscuți din cadrul Uniunii, producătorilor-exportatori cunoscuți din Thailanda, importatorilor și utilizatorilor cunoscuți ai produsului în cauză, precum și tuturor celorlalte părți care au cerut un chestionar în termenele prevăzute în avizul de deschidere.

               (7)

               Au fost primite răspunsuri la chestionar din partea autorităților din Thailanda, a celor trei producători-exportatori thailandezi cunoscuți, a trei producători din Uniune, a unui importator din Uniune și a cinci utilizatori din Uniune.

               (8)

               Comisia a căutat și a verificat toate informațiile considerate necesare pentru stabilirea subvențiilor, a prejudiciului care rezultă din acestea și a interesului Uniunii.

               (9)

               S-au efectuat vizite de verificare la sediile următoarelor autorități publice:

                  Office of Board of Investment, Bangkok, Thailanda

               (10)

               S-au efectuat vizite de verificare la sediile următoarelor societăți:

                           (a)

                           Producători din Uniune

                                       —

                                       BP Aromatics Limited NV, Geel, Belgia

                                       —

                                       CEPSA Química, S.A., Madrid, Spania

                                       —

                                       Lotte Chemical UK Ltd (fosta Artenius), Wilton, Redcar, Regatul Unit

                           (b)

                           Importatori din Uniune

                                       —

                                       Mitsui & Co. Benelux NV, Bruxelles, Belgia

                           (c)

                           Utilizatori din Uniune

                                       —

                                       DSM Powder Coating Resins B.V., Zwolle, Țările de Jos

                                       —

                                       M&G Polimeri Italia SPA, Patrica (Frosinone), Italia

                                       —

                                       NOVAPET S.A., Barbastro (Huesca), Spania

                                       —

                                       UAB NEO Group, Klaipeda, Lituania

                           (d)

                           Producători-exportatori din Thailanda

                                       —

                                       TPT Petrochemicals Public Company Ltd., Bangkok, Thailanda (denumită în continuare „TPT”)

                                       —

                                       TPT Petrochemicals Public Company Ltd., Rayong, Thailanda (denumită în continuare „TPT”)

                                       —

                                       Indorama Petrochem Ltd., Rayong, Thailanda (denumită în continuare „Indorama”)

                                       —

                                       Siam Mitsui PTA Company Ltd., Rayong, Thailanda (denumită în continuare „SMPC”)

               (11)

               Având în vedere că TPT și Indorama sunt deținute de aceeași societate holding, ele vor fi denumite în acest document „grupul Indorama”.

         1.3.   Perioada de anchetă și perioada examinată

               (12)

               Ancheta privind subvenționarea și prejudiciul a cuprins perioada cuprinsă între 1 decembrie 2008 și 30 noiembrie 2009 (denumită în continuare „perioada de anchetă” sau „PA”). Examinarea tendințelor relevante pentru evaluarea prejudiciului a acoperit perioada cuprinsă între 1 ianuarie 2006 și sfârșitul perioadei de anchetă (denumită în continuare „perioada examinată”).

         2.   PRODUSUL ÎN CAUZĂ ȘI PRODUSUL SIMILAR

   2.1.   Produsul în cauză

               (13)

               Produsul în cauză constă în acidul tereftalic purificat și sărurile acestuia, având o puritate în greutate de minimum 99,5 %, încadrate în prezent la codul NC ex 2917 36 00 (denumite în continuare „produsul în cauză”).

               (14)

               PTA este obținut prin purificarea acidului tereftalic brut, care rezultă din reacția paraxilenului (PX) cu un solvent și o soluție de catalizator.

         2.2.   Produsul similar

               (15)

               S-a constatat că produsul în cauză și PTA produs și vândut pe piața internă din Thailanda, precum și PTA produs și vândut în Uniune de către industria din Uniune au aceleași caracteristici fizice și chimice de bază și sunt destinate acelorași utilizări. Prin urmare, aceste produse sunt considerate ca fiind similare, în sensul articolului 2 litera (c) din regulamentul de bază.

         3.   SUBVENȚIONARE

   3.1.   Introducere

               (16)

               Pe baza informațiilor cuprinse în reclamație și a răspunsurilor la chestionarul Comisiei, următoarele programe, în cadrul cărora ar fi fost acordate subvenții de către o autoritate guvernamentală, au făcut obiectul unei anchete:

                           —

                           scutirea sau reducerea taxelor la importurile de mașini;

                           —

                           scutirea de impozitul pe profit;

                           —

                           scutirea de taxele vamale de import pentru materii prime și produse esențiale utilizate la fabricarea produselor destinate exportului;

                           —

                           dubla deducere din venitul impozabil a costurilor cu transportul, electricitatea și apa, timp de 10 ani de la data primului venit obținut din activitatea promovată;

                           —

                           deducerea din profitul net a 25 % din costurile de instalare sau de construcție a infrastructurilor proiectului, în plus față de amortizarea normală;

                           —

                           compensarea impozitelor și taxelor pentru bunurile exportate produse în Thailanda.

         3.2.   Generalități

               (17)

                  Investment Promotion Act B.E. 2544 (Legea privind promovarea investițiilor) (denumită în continuare „IPA”) prevede stimulente pentru promovarea dezvoltării economiei thailandeze. IPA, gestionată de biroul de investiții thailandez (denumit în continuare „BOI”), acordă avantaje care rezultă din programele menționate în secțiunea 3.1 de mai sus în ceea ce privește proiectele eligibile. Pentru a beneficia de avantajele IPA, fiecare societate depune la BOI o cerere de „certificat de promovare”, în care se precizează produsele care vor fi fabricate și avantajele acordate.

               (18)

                  Tax and Duty Compensation of Exported Goods Produced in the Kingdom Act B.E.2524 (1981) (Legea privind compensarea impozitelor și taxelor asupra bunurilor exportate produse în Regatul Thailandei) stabilește criteriile și condițiile pentru participarea la programul de compensare a impozitelor și a taxelor asupra mărfurilor exportate. Acest program este gestionat de Ministerul de Finanțe din Thailanda.

               (19)

               Suma tuturor subvențiilor calculate pentru fiecare societate se situează sub pragul de minimis, adică este de mai puțin de 2 % ad valorem. Prin urmare, în conformitate cu articolul 14 alineatele (3) și (5) din regulamentul antisubvenții de bază, chiar dacă toate subvențiile în cauză ar fi pasibile de măsuri compensatorii, exportatorilor thailandezi nu le-ar putea fi aplicată nicio taxă antisubvenții. Din cauza subvenției de minimis, nu a fost examinată specificitatea programelor de subvenții menționate în considerentul 16.

               (20)

               Cu toate acestea, din motive de claritate, detaliile programelor și ale nivelurilor subvențiilor corespunzătoare pentru fiecare societate sunt indicate mai jos, fără a aduce atingere faptului că subvențiile sunt considerate sau nu ca fiind pasibile de măsuri compensatorii.

         3.3.   Programe specifice

   3.3.1.   Scutirea sau reducerea taxelor la importurile de mașini

   (a)   Temei juridic

               (21)

               Articolul 28 din IPA prevede temeiul juridic pentru o scutire de taxele la importurile de mașini. În temeiul acestui program, societățile au dreptul la o scutire completă de plata taxei asupra mașinilor importate, astfel cum a fost aprobată de BOI, cu condiția ca nicio mașină de calitate comparabilă să nu fie produsă sau asamblată în Thailanda. Articolul 29 din IPA prevede temeiul juridic pentru reducerea de 50 % a taxelor de import asupra mașinilor importate.

         (b)   Aplicare practică

               (22)

               Pentru a beneficia de acest program, societatea trebuie să dețină un certificat de promovare în care să se precizeze că are dreptul la o scutire sau la o reducere a taxelor la importurile de mașini, în conformitate cu articolele 28 și 29 din IPA. Serviciul vamal va primi o copie a licenței și a așa-numitei „liste de referință a mașinilor”, după aprobarea acesteia de BOI, și va pune în liberă circulație aceste mașini importate, fără a impune plata unor taxe de import.

         (c)   Calculul valorii subvenției

               (23)

               Avantajul conferit exportatorilor a fost calculat pe baza valorii taxei vamale neachitate pentru bunurile de capital importate, repartizată pe o perioadă care reflectă amortizarea normală a acestor bunuri de capital în sectorul produsului în cauză. Această perioadă a fost stabilită la 15 ani, ea fiind conformă cu duratele de amortizare utilizate de majoritatea societăților care fabrică produsul în cauză, atât în Thailanda, cât și în UE. Valoarea astfel calculată imputabilă perioadei de anchetă a fost ajustată prin adăugarea dobânzii corespunzătoare acestei perioade, astfel încât să se stabilească valoarea totală a avantajului conferit beneficiarului prin acest program, rata dobânzii comerciale din Thailanda în cursul perioadei de anchetă fiind considerată adecvată. Valoarea astfel obținută a fost repartizată ulterior pe totalul vânzărilor efectuate în cursul perioadei de anchetă.

         (d)   Concluzie

               (24)

               Grupul Indorama a primit un avantaj de 0,3 %, iar Siam Mitsui PTA Co., Ltd a primit un avantaj de 0,19 %.

         3.3.2.   Scutirea de impozitul pe profit

   (a)   Temei juridic

               (25)

               Articolul 31 din IPA furnizează temeiul juridic pentru scutirea de impozitul pe profit. Impozitul pe profit normal în Thailanda este de 30 %.

         (b)   Concluzie

               (26)

               Niciuna dintre societățile care au făcut obiectul anchetei nu a beneficiat de acest program în timpul perioadei de anchetă. Toți producătorii-exportatori thailandezi și-au compensat pierderile reportate din perioadele contabile anterioare cu profiturile realizate în cursul perioadei de anchetă. Această practică este permisă de codul fiscal thailandez pentru toate societățile, fie că sunt sau nu promovate de BOI, și nu constituie o subvenție. Datorită acestui fapt, societățile supuse anchetei nu au utilizat programul de scutire de impozitul pe profit.

         3.3.3.   Dubla deducere din venitul impozabil a costurilor cu transportul, electricitatea și apa, timp de 10 ani de la data primului venit obținut din activitatea promovată

   (a)   Temei juridic

               (27)

               Articolul 35 alineatul (2) din IPA furnizează temeiul juridic pentru dubla deducere din venitul impozabil a costurilor cu transportul, electricitatea și apa, timp de 10 ani de la data primului venit obținut din activitatea promovată.

         (b)   Aplicare practică

               (28)

               Pentru a beneficia de acest program, societatea trebuie să dețină un certificat de promovare în care să se precizeze că are dreptul la o dublă deducere din venitul impozabil a costurilor cu transportul, electricitatea și apa, în conformitate cu articolul 35 alineatul (2) din IPA. Pe lângă deducerea normală a costurilor menționate anterior, societățile promovate de BOI sunt autorizate să-și deducă aceeași sumă din profit a doua oară în declarația lor de impozite. Societatea trebuie să completeze o coloană specială, referitoare la activitatea promovată, în declarația sa de impozite. În consecință, profitul net impozabil este redus cu această sumă sau pierderea netă este mărită cu suma respectivă.

         (c)   Calculul valorii subvenției

               (29)

               Avantajul oferit de acest program ar trebui să fie calculat pe baza sumei deduse a doua oară din profitul net, astfel cum este înregistrată în coloana specială dedicată activităților promovate din declarația de impozite. Pentru activitățile nepromovate, această sumă ar face parte din profitul net supus impozitului pe profit; prin urmare, avantajul acordat societăților reprezintă 30 % din această sumă (rata normală a impozitului pe profit din Thailanda). Valoarea astfel obținută a fost repartizată ulterior pe totalul vânzărilor efectuate în cursul perioadei de anchetă.

         (d)   Concluzie

               (30)

               Grupul Indorama a primit un avantaj de 0,55 %, iar Siam Mitsui PTA Co., Ltd a primit un avantaj de 0,57 %.

         3.3.4.   Deducerea din profitul net a 25 % din costurile de instalare sau de construcție a infrastructurilor proiectului, în plus față de amortizarea normală

   (a)   Temei juridic

               (31)

               Articolul 35 alineatul (3) din IPA constituie temeiul juridic pentru acest program, care autorizează o deducere din profitul net, pe lângă amortizarea normală, a unei sume care să nu depășească 25 % din costurile de instalare sau de construcție a infrastructurilor proiectului utilizate în activitatea promovată. Beneficiarul ar trebui să profite de avantaj în termen de zece ani de la data la care venitul este obținut din activitatea promovată.

         (b)   Concluzie

               (32)

               Niciuna dintre societățile care au făcut obiectul anchetei nu a beneficiat de acest program în timpul perioadei de anchetă. În perioadele anterioare perioadei de anchetă, toți producătorii-exportatori fie nu au beneficiat de programul de scutire de impozitul pe profit (întrucât deduceau din profiturile lor pierderile cumulate din trecut), fie înregistrau pierderi. Din aceste motive, ei nu au obținut avantaje de pe urma acestui program.

         3.3.5.   Scutirea de taxele vamale de import pentru materii prime și produse esențiale utilizate la fabricarea produselor destinate exportului

   (a)   Temei juridic

               (33)

               Articolul 36 alineatul (1) din IPA constituie temeiul juridic pentru acest program. În cadrul acestui program, BOI este autorizat să acorde scutirea de plata taxelor vamale de import pentru materii prime și produse esențiale utilizate la fabricarea produselor destinate exportului. Pentru acest program sunt eligibile societăți din orice regiune, cu condiția ca acestea să fie promovate.

         (b)   Concluzie

               (34)

               Niciuna dintre societățile care au făcut obiectul anchetei nu a beneficiat de acest program în timpul perioadei de anchetă. Taxa de import pentru principalele materii prime utilizate la producerea PTA este zero. Prin urmare, nu s-a înregistrat niciun profit prin intermediul acestui program pentru exportatorii din Thailanda care au făcut obiectul anchetei.

         3.3.6.   Compensarea impozitelor și taxelor pentru bunurile exportate produse în Thailanda

   (a)   Temei juridic

               (35)

               Notificarea 1/2547 privind compensarea impozitelor pentru mărfurile exportate produse în regat – rata compensării prevede avantajul care rezultă din aplicarea acestui program.

         (b)   Aplicare practică

               (36)

               Societăților li se rambursează 0,38 % din valoarea FOB a produselor exportate. Avantajul se calculează pe tranzacție de export, dar, de obicei, societățile depun în același timp mai multe cereri de rambursare. Societățile trimit cererile de rambursare autorităților relevante și primesc rambursarea.

         (c)   Calculul valorii subvenției

               (37)

               Avantajul conferit de acest program este suma reală primită ca rambursare care este înregistrată, în consecință, ca venit în evidența contabilă a societății. Această sumă a fost repartizată ulterior pe vânzările la export efectuate în cursul perioadei de anchetă.

         (d)   Concluzie

               (38)

               Grupul Indorama a primit un avantaj de 0,36 %, iar Siam Mitsui PTA Co., Ltd a primit, de asemenea, un avantaj de 0,36 %.

         3.4.   Valoarea subvențiilor

               (39)

               Valorile provizorii ale subvențiilor, în conformitate cu dispozițiile regulamentului de bază, exprimate ad valorem, pentru producătorii-exportatori din Thailanda sunt următoarele:
               —   Indorama Petrochem Limited: 1,3 %
               —   TPT Petrochemical Public Company Limited: 1 %
               —   Siam Mitsui PTA Co., Ltd: 1,1 %

               (40)

               Întrucât Indorama Petrochem Limited și TPT Petrochemical Public Company Limited fac parte din același grup, a fost stabilit pentru acestea un nivel comun al taxei antisubvenție. Taxa finală pentru grupul Indorama/TPT este de 1,2 %.

                  Tabel recapitulativ

                           Programul de scutire sau de reducere a taxelor la importurile de mașini

                           Programul de dublă deducere din venitul impozabil

                           Programul de compensare a taxelor la export

                           Marja de subvenție totală

                           Siam Mitsui

                           0,19 %

                           0,57 %

                           0,36 %

                           1,1 %

                           Indorama

                           0,18 %

                           0,78 %

                           0,35 %

                           1,3 %

                           TPT

                           0,47 %

                           0,23 %

                           0,36 %

                           1 %

                           Grupul Indorama/TPT

                           0,3 %

                           0,55 %

                           0,36 %

                           1,2 %

               (41)

               Ținând cont de sumele de minimis ale subvențiilor pasibile de măsuri compensatorii pentru producătorii-exportatori thailandezi, nu ar trebui să se instituie măsuri provizorii asupra importurilor de PTA originare din Thailanda.

         4.   PREJUDICIUL, LEGĂTURA DE CAUZALITATE ȘI INTERESUL UNIUNII

               (42)

               Având în vedere constatările menționate mai sus în privința subvențiilor, nu se consideră necesară prezentarea niciunei analize privind prejudiciul, legătura de cauzalitate și interesul Uniunii.

         5.   ÎNCHEIEREA PROCEDURII

               (43)

               Prin urmare, procedura ar trebui încheiată, întrucât valoarea subvențiilor care fac obiectul unor măsuri compensatorii pentru producătorii-exportatori din Thailanda se ridică la mai puțin de 2 % ad valorem. Părțile interesate au fost informate în consecință și li s-a acordat posibilitatea de a prezenta observații.

               (44)

               În ceea ce privește chestiunea subvențiilor, au fost primite observații din partea guvernului thailandez și a unuia dintre reclamanți.

               (45)

               Guvernul thailandez a afirmat că programele supuse anchetei nu pot fi considerate ca fiind programe de subvenții specifice, întrucât ele fac parte din politica de descentralizare a țării, nu sunt condiționate de exporturi și nu limitează accesul la anumite sectoare de activitate sau la anumite regiuni. În acest sens, trebuie notat faptul că ancheta a stabilit în mod clar că programele analizate, utilizate de producătorii-exportatori în cursul PA (scutirea de taxele la importurile de mașini, dubla deducere din venitul impozabil, compensarea taxelor la export), constituie subvenții pasibile de măsuri compensatorii, în conformitate cu dispozițiile regulamentului antisubvenții de bază. Prin urmare, afirmațiile guvernului thailandez trebuie să fie respinse.

               (46)

               Unul dintre reclamanți a afirmat că anumite subvenții, în special programul de scutire de impozitul pe profit, ar fi trebuit să fie repartizate pe o perioadă mai scurtă. Acest argument a trebuit să fie respins, deoarece niciunul dintre producătorii-exportatori nu a beneficiat de acest program în cursul PA.

               (47)

               În ceea ce privește prejudiciul, nicio parte interesată nu a prezentat observații.

               (48)

               În concluzie, niciun comentariu din partea niciunei părți interesate nu infirmă constatarea conform căreia nu sunt necesare măsuri de protecție.

               (49)

               Având în vedere cele de mai sus, Comisia concluzionează, prin urmare, că procedura antisubvenție privind importurile în Uniune de acid tereftalic purificat și de săruri ale acestuia, originare din Thailanda, ar trebui să fie încheiată fără instituirea de măsuri compensatorii,

         ADOPTĂ PREZENTA DECIZIE:
   Articol unic
   Procedura antisubvenție privind importurile de acid tereftalic purificat și de săruri ale acestuia, originare din Thailanda, având o puritate în greutate de minimum 99,5 %, încadrate în prezent la codul NC ex 2917 36 00, este încheiată.

      Adoptată la Bruxelles, 19 ianuarie 2011.

            Pentru Comisie

            Președintele

         José Manuel BARROSO

      (1)  JO L 188, 18.7.2009, p. 93.

      (2)  JO C 313, 22.12.2009, p. 22.

      (3)  JO C 313, 22.12.2009, p. 17.

      (4)  A se vedea pagina 22 din prezentul Jurnal Oficial.


title: 2011/666/PESC: Decizia 2011/666/PESC a Consiliului din 10 octombrie 2011 de modificare a Deciziei 2010/639/PESC privind măsuri restrictive împotriva Belarusului

text:
               11.10.2011

               RO

               Jurnalul Oficial al Uniunii Europene

               L 265/17

         DECIZIA 2011/666/PESC A CONSILIULUI
   din 10 octombrie 2011
   de modificare a Deciziei 2010/639/PESC privind măsuri restrictive împotriva Belarusului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 25 octombrie 2010, Consiliul a adoptat Decizia 2010/639/PESC privind măsurile restrictive împotriva anumitor funcționari din Belarus (1).

               (2)

               În temeiul unei reexaminări a Deciziei 2010/639/PESC, s-a ajuns la concluzia că aplicarea măsurilor restrictive ar trebui prelungită până la 31 octombrie 2012.

               (3)

               Având în vedere gravitatea situației din Belarus, ar trebui incluse și alte persoane pe lista persoanelor și entităților supuse măsurilor restrictive astfel cum este prevăzută în anexa IIIA la Decizia 2010/639/PESC.

               (4)

               În plus, informațiile privind anumite persoane și o entitate enumerate pe lista din anexa IIIA la respectiva decizie ar trebui actualizate.

               (5)

               Este necesar să se includă o derogare de la înghețarea activelor în Decizia 2010/639/PESC, în vederea asigurării faptului că societățile din UE își pot recupera fondurile care le sunt datorate de entitățile enumerate pe listă în temeiul unor contracte încheiate înainte de includerea acestora pe listă.

               (6)

               Decizia 2010/639/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2010/639/PESC se modifică după cum urmează:

               1.

               Următorul alineat se adaugă la articolul 3:
               „(3)   Articolul 2 alineatul (1) nu împiedică o persoană fizică sau juridică, o entitate sau un organism prevăzute pe listă să efectueze plăți datorate în temeiul unui contract încheiat anterior prevederii pe listă a persoanei fizice sau juridice, a entității sau a organismului respectiv, cu condiția ca statul membru în cauză să fi constatat că beneficiarul plății respective nu este, în mod direct sau indirect, o persoană fizică sau juridică, o entitate sau un organism menționat la articolul 2 alineatul (1).”.

               2.

               La articolul 7, alineatul (2) se înlocuiește cu următorul text:
               „(2)   Prezenta decizie se aplică până la 31 octombrie 2012. Aceasta se reexaminează periodic. Decizia poate fi reînnoită sau modificată, după caz, în cazul în care Consiliul consideră că obiectivele sale nu au fost îndeplinite.”.

         Articolul 2
   Persoanele prevăzute pe lista din anexa I la prezenta decizie se adaugă pe lista prevăzută în anexa IIIA la Decizia 2010/639/PESC.
   Articolul 3
   În anexa IIIA la Decizia 2010/639/PESC, mențiunile privind următoarele persoane și următoarea entitate se înlocuiesc cu mențiunile aferente prevăzute în anexa II la prezenta decizie:

               (1)

               Mazouka Siarhei

               (2)

               Bazanau, Aliaksandr Viktaravich

               (3)

               Peftiev Vladimir

               (4)

               Ipatau, Vadzim Dzmitryevich

               (5)

               Bushnaia, Natallia Uladzimirauna

               (6)

               Bushchyk, Vasil Vasilievich

               (7)

               Katsuba, Sviatlana Piatrouna

               (8)

               Kisialiova, Nadzeia Mikalaeuna

               (9)

               Padaliak, Eduard Vasilievich

               (10)

               Rakhmanava, Maryna Iurievna

               (11)

               Shchurok, Ivan Antonavich

               (12)

               Sport-Pari

               (13)

               Shadryna, Hanna Stanislavauna.

         Articolul 4
   Prezenta decizie intră în vigoare la data adoptării.

      Adoptată la Luxemburg, 10 octombrie 2011.

            Pentru Consiliu

            Președintele

         C. ASHTON

      (1)  JO L 280, 26.10.2010, p. 18.

      ANEXA I

         Persoanele menționate la articolul 1

                  Nume
                  Transcriere din ortografia bielorusă
                  Transcriere din ortografia rusă

                  Nume
                  (ortografia bielorusă)

                  Nume
                  (ortografia rusă)

                  Locul și data nașterii

                  Funcție

                  1.

                  Kamisarau, Valery Mikalayevich
                  Komissarov, Valeri Nikolaevich

                  Камiсараў Валерый Мiкалаевiч

                  Комиссаров Валерий Николаевич

                  Judecător în cadrul Tribunalului municipal Minsk. A respins (în calitate de președinte al completului de judecată) recursurile la hotărârile pronunțate împotriva activiștilor politici și ai societății civile Dmitri Dashkevich, Eduard Lobov, Aleksandr Otroshchenkov, Dmitri Novik, Aleksandr Molchanov. Aceste procese au constituit o încălcare vădită a Codului de procedură penală.

                  2.

                  Stsiapurka, Uladzimir Mikhailavich
                  Stepurko, Vladimir Mikhailovich

                  Сцяпурка Уладзiмiр Мiхайлавiч

                  Степурко Владимир Михайлович

                  Judecător în cadrul Tribunalului municipal Minsk. A respins (în calitate de președinte al completului de judecată) recursurile la hotărârile pronunțate împotriva activiștilor politici și ai societății civile Irina Khalip, Sergei Martselev, Pavel Severinets, Dmitri Bondarenko, Dmitri Doronin, Sergei Kazakov, Vladimir Loban, Vitali Matsukevich, Evgeni Sekret și Oleg Fedorkevich. Aceste procese au constituit o încălcare vădită a Codului de procedură penală.

                  3.

                  Khrypach, Siarhei Fiodaravich
                  Khripach, Sergei Fiodorovich

                  Хрыпач Сяргей Фёдаравiч

                  Хрипач Сергей Федорович

                  Judecător în cadrul Tribunalului municipal Minsk. A respins (în calitate de președinte al completului de judecată) recursurile la hotărârile pronunțate împotriva foștilor candidați la președinție Andrei Sannikov, Nikolai Statkevich, Dmitri Uss, Vladimir Nekliaev, ale activiștilor politici și ai societății civile Andrei Dmitriev, Ilia Vasilevich, Fiodor Mirzayanov, Oleg Gnedchik, Vladimir Yeriomenok, Andrei Pozniak, Aleksandr Klaskovski, Aleksandr Kviatkevich, Artiom Gribkov, Dmitri Bulanov și (în calitate de membru al completului de judecată) Dmitri Dashkevich, Eduard Lobov, Aleksandr Otroshchenkov, Dmitri Novik, Aleksandr Molchanov. Aceste procese au constituit o încălcare vădită a Codului de procedură penală.

                  4.

                  Nazaranka, Vasil Andreyevich
                  Nazarenko, Vasili Andreevich

                  Назаранка Васiль Андрэевiч

                  Назаренко Василий Андреевич

                  Judecător în cadrul Tribunalului municipal Minsk. A respins (în calitate de președinte al completului de judecată) recursurile la hotărârilor pronunțate împotriva activiștilor politici și ai societății civile Vasili Parfenkov și (ca membru al completului de judecată) Dmitri Dashkevich, Eduard Lobov. Aceste procese au constituit o încălcare vădită a Codului de procedură penală.

                  5.

                  Kamarouskaya, Volha Paulauna
                  Komarovskaia, Olga Pavlovna

                  Камароўская Вольга Паўлаўна

                  Комаровская Ольга Павловна

                  Judecător în cadrul Tribunalului municipal Minsk. A respins (în calitate de președinte al completului de judecată) recursurile la sentințele pronunțate împotriva fostului candidat la președinție Andrei Sannikov, activiștilor politici și ai societății civile Irina Khalip, Sergei Martselev, Pavel Severinets, Aleksandr Otroshchenkov, Dmitri Novik, Aleksandr Molchanov, Ilia Vasilevich, Fiodor Mirzayanov, Oleg Gnedchik, Vladimir Yeriomenok, Dmitri Doronin, Sergei Kazakov, Vladimir Loban, Vitali Matsukevich, Evgeni Sekret și Oleg Fedorkevich. Aceste procese au constituit o încălcare vădită a Codului de procedură penală.

                  6.

                  Zaitsava, Viktoryia Henadzeuna
                  Zaitseva, Viktoria Gennadievna

                  Зайцава Вiкторыя Генадзеўна

                  Зайцева Виктория Геннадьевна

                  Judecător în cadrul Tribunalului municipal Minsk. A respins (în calitate de membru al completului de judecată) recursurile la sentințele pronunțate împotriva fostului candidat la președinție Andrei Sannikov, activiștilor politici și ai societății civile Ilia Vasilevich, Fiodor Mirzayanov, Oleg Gnedchik și Vladimir Yeriomenok. Procesul a constituit o încălcare vădită a Codului de procedură penală.

                  7.

                  Unukevich, Tamara Vasileuna
                  Vnukevich, Tamara Vasilievna

                  Унукевiч Тамара Васiлеўна

                  Внукевич Тамара Васильевна

                  Judecător în cadrul Tribunalului municipal Minsk. A respins (în calitate de membru al completului de judecată) recursurile la sentințele pronunțate împotriva activiștilor politici și ai societății civile Irina Khalip, Sergei Martselev, Pavel Severinets. Procesul a constituit o încălcare vădită a Codului de procedură penală.

                  8.

                  Krot, Ihar Uladzimiravich
                  Krot, Igor Vladimirovich

                  Крот Iгар Уладзiмiравiч

                  Крот Игорь Владимирович

                  Judecător în cadrul Tribunalului municipal Minsk. A respins (în calitate de membru al completului de judecată) recursul la sentința pronunțată împotriva activistului politic Vasili Parfenkov. Procesul a constituit o încălcare vădită a Codului de procedură penală.

                  9.

                  Khrobastau, Uladzimir Ivanavich
                  Khrobostov, Vladimir Ivanovich

                  Хробастаў Уладзiмiр Iванавiч

                  Хробостов Владимир Иванович

                  Judecător în cadrul Tribunalului municipal Minsk. A respins (în calitate de membru al completului de judecată) recursul la sentința pronunțată împotriva activistului politic Vasili Parfenkov. Procesul a constituit o încălcare vădită a Codului de procedură penală.

                  10.

                  Ihnatovich-Mishneva, Liudmila
                  Ignatovich-Mishneva, Liudmila

                  Iгнатовiч-Мiшнева Людмiла

                  Игнатович-Мишнева Людмила

                  Procuror în cadrul Tribunalului municipal Minsk care s-a ocupat respingerea recursului la sentința pronunțată împotriva lui Dmitri Dashkevich și Eduard Lobov, activiști ai Frontului Molodoi (Frontul tinerilor). Procesul a constituit o încălcare vădită a Codului de procedură penală.

                  11.

                  Yarmalitski, Siarhei Uladzimiravich
                  Ermolitski, Sergei Vladimirovich
                  (Yermolitski, Sergei Vladimirovich)

                  Ярмалiцкi Сяргей Уладзiмiравiч

                  Ермолицкий Сергей Владимирович

                  Director al penitenciarului din Shklov. Este răspunzător pentru tratamentul inuman aplicat deținuților și pentru persecutarea fostului candidat la președinție Nikolai Statkevich, încarcerat în legătură cu evenimentele din 19 decembrie 2010, și a altor deținuți.

                  12.

                  Kavaliou, Aliaksandr Mikhailavich
                  Kovalev, Aleksandr Mikhailovich

                  Кавалёў Аляксандр Мiхайлавiч

                  Ковалёв Александр Михайлович

                  Director al penitenciarului din Gorki. Este răspunzător pentru tratamentul inuman aplicat deținuților, în special persecutarea și torturarea activistului societății civile Dmitri Dashkevich, încarcerat în legătură cu alegerile din 19 decembrie 2010 și cu reprimarea societății civile și a opoziției democratice.

                  13.

                  Paluyan, Uladzimir Mikalayevich
                  Paluyan, Vladimir Nikolaevich

                  Палуян Уладзiмiр Мiкалаевiч

                  Полуян Владимир Николаевич

                  Satul Nekrashevichi din districtul Karelichi, regiunea Hrodna
                  1961

                  Ministrul Taxelor și Impozitelor. Supraveghează autoritățile fiscale care sprijină dosarul penal împotriva lui Byalyatski folosind pretextul evaziunii fiscale. Byalyatski a apărat activ și a oferit asistență celor care au avut de suferit de pe urma represiunii legate de alegerile din 19 decembrie 2010 și de reprimarea societății civile și a opoziției democratice.

                  14.

                  Kornau, Uladzimir Uladzimiravich
                  Kornov, Vladimir Vladimirovich

                  Корнаў Уладзiмiр Уладзiмiравiч

                  Корнов Владимир Владимирович

                  Judecător în cadrul Tribunalului municipal Minsk care a autorizat respingerea recursului avocaților lui Byalyatski. Byalyatski a apărat activ și a oferit asistență celor care au avut de suferit de pe urma represiunii legate de alegerile din 19 decembrie 2010 și de reprimarea societății civile și a opoziției democratice.

                  15.

                  Shastakou Maksim Aleksandrauvich
                  (Shastakou Maksim Aleksandravich, Shastakou Maxim Aleksandrauvich, Shastakou Maxim Aleksandravich, Shastakou Maxsim Aleksandrauvich, Shastakou Maxsim Aleksandrauvich)
                  Shestakov, Maksim Aleksandrovich

                  Шастакоў Максiм Александравiч

                  Шестаков Максим Александрович

                  Procuror care a prezentat dosarul împotriva lui Byalyatski la Tribunalul districtual Minsk după solicitarea adresată de Byalyatski curții privind detenția sa. Byalyatski a apărat activ și a oferit asistență celor care au avut de suferit de pe urma represiunii legate de alegerile din 19 decembrie 2010 și de reprimarea societății civile și a opoziției democratice.

                  16.

                  Herasimovich Volha Ivanavna
                  (Herasimovich Volha Ivanovna)
                  Gerasimovich Olga Ivanovna

                  Герасiмовiч Вольга Иванаўна
                  (Герасiмовiч Вольга Иваноўна)

                  Герасимович Ольга Ивановна

                  Procuror care a prezentat dosarul împotriva lui Byalyatski la Tribunalul municipal Minsk după solicitarea adresată de Byalyatski curții privind detenția sa. Byalyatski a apărat activ și a oferit asistență celor care au avut de suferit de pe urma represiunii legate de alegerile din 19 decembrie 2010 și de reprimarea societății civile și a opoziției democratice.

      ANEXA II

         Persoanele și entitatea menționate la articolul 3

                  Nume
                  Transcriere din ortografia bielorusă
                  Transcriere din ortografia rusă

                  Nume potrivit ortografiei bieloruse

                  Nume potrivit ortografiei ruse

                  Data și locul nașterii

                  Funcția

                  1.

                  Mazouka, Kiryl Viktaravich
                  Mazovka, Kirill Viktorovich

                  Мазоўка Кiрыл Вiктаравiч

                  Мазовка Кирилл Викторович

                  Procuror în dosarul Dashkevich-Lobov. Dmitri Dashkevich și Eduard Lobov, activiști în cadrul Frontului Molodoi (Frontul tinerilor), au fost condamnați la mai mulți ani de închisoare pentru „huliganism”. Adevăratul motiv al încarcerării acestora a fost că ambii au participat în mod activ la campania electorală din decembrie 2010, susținându-l pe unul dintre candidații opoziției.

                  2.

                  Bazanau, Aliaksandr Viktaravich
                  Bazanov, Aleksandr Viktorovich

                  Базанаў Аляскандр Вiктаравiч

                  Базанов Александр Викторович

                  Kazahstan 26.11.1962

                  Director, Centrul de informații și analiză al președintelui

                  3.

                  Peftiev Vladimir
                  Peftiev Vladimir Pavlovich

                  Пефцiеў Уладзiмiр Паўлавiч

                  Пефтиев Владимир Павлович

                  Născut la data de 1 iulie 1957, în orașul Berdyansk, Zaporozhskaya Oblast, Ucraina pașaport nr.: MP2405942

                  Persoană asociată cu Alexandr Lukașenko, Viktar Lukașenko și Dzmitry Lukașenko. Oferă consiliere economică președintelui Lukașenko și este principalul susținător financiar al regimului Lukașenko. Acționar majoritar și președinte al Consiliului acționarilor în cadrul societății Beltechexport, unul dintre cei mai mari exportatori/importatori de produse de apărare din Belarus.

                  4.

                  Ipatau, Vadzim Dzmitryevich
                  Ipatov, Vadim Dmitrievich

                  Iпатаў Вадзiм Дзмiтрыевiч

                  Ипатов Вадим Дмитриевич

                  Președinte adjunct, Comisia electorală centrală (CEC); În calitate de membru al Comisiei electorale centrale, are o parte de răspundere pentru încălcarea standardelor electorale internaționale la alegerile prezidențiale din 19 decembrie 2010.

                  5.

                  Bushnaia, Natallia Uladzimirauna (Bushnaya, Natallia Uladzimirauna)
                  Bushnaia, Natalia Vladimirovna (Bushnaya, Natalya Vladimirovna)

                  Бушная Наталля Уладзiмiраўна

                  Бушная, Наталья Владимировна

                  1953, Mogilev

                  Membru al CEC În calitate de membru al Comisiei electorale centrale, are o parte de răspundere pentru încălcarea standardelor electorale internaționale la alegerile prezidențiale din 19 decembrie 2010.

                  6.

                  Bushchyk, Vasil Vasilievich
                  Bushchik, Vasili Vasilievich

                  Бушчык Васiль Васiльевiч

                  Бущик, Василий Васильевич

                  Membru al CEC În calitate de membru al Comisiei electorale centrale, are o parte de răspundere pentru încălcarea standardelor electorale internaționale la alegerile prezidențiale din 19 decembrie 2010.

                  7.

                  Katsuba, Sviatlana Piatrouna
                  Katsubo, Svetlana Petrovna

                  Кацуба Святлана Пятроўна

                  Кацубо, Светлана Петровна

                  Membru al CEC În calitate de membru al Comisiei electorale centrale, are o parte de răspundere pentru încălcarea standardelor electorale internaționale la alegerile prezidențiale din 19 decembrie 2010.

                  8.

                  Kisialiova, Nadzeia Mikalaeuna (Kisyaliova, Nadzeya Mikalaeuna)
                  Kiseleva, Nadezhda Nikolaevna

                  Кiсялёва Надзея Мiкалаеўна

                  Киселева, Надежда Николаевна

                  Membru al CEC În calitate de membru al Comisiei electorale centrale, are o parte de răspundere pentru încălcarea standardelor electorale internaționale la alegerile prezidențiale din 19 decembrie 2010.

                  9.

                  Padaliak, Eduard Vasilievich (Padalyak, Eduard Vasilyevich)
                  Podoliak, Eduard Vasilievich (Podolyak, Eduard Vasilyevich)

                  Падаляк Эдуард Васiльевiч

                  Подоляк, Эдуард Васильевич

                  Membru al CEC În calitate de membru al Comisiei electorale centrale, are o parte de răspundere pentru încălcarea standardelor electorale internaționale la alegerile prezidențiale din 19 decembrie 2010.

                  10.

                  Rakhmanava, Maryna Iurievna
                  Rakhmanova, Marina Iurievna

                  Рахманава Марына Юр’еўна

                  Рахманова, Марина Юрьевна

                  Membru al CEC În calitate de membru al Comisiei electorale centrale, are o parte de răspundere pentru încălcarea standardelor electorale internaționale la alegerile prezidențiale din 19 decembrie 2010.

                  11.

                  Shchurok, Ivan Antonavich
                  Shchurok, Ivan Antonovich

                  Шчурок Iван Антонавiч

                  Щурок, Иван Антонович

                  Membru al CEC În calitate de membru al Comisiei electorale centrale, are o parte de răspundere pentru încălcarea standardelor electorale internaționale la alegerile prezidențiale din 19 decembrie 2010.

                  12.

                  Sport-Pari

                  „ЗАО Спорт- пари” (оператор республиканской лотереи)

                  Entitate controlată de dl Peftiev Vladimir împreună cu Lukașenko, Dzmitry Aliaksandravich, prin controlul acestuia din urmă asupra clubului sportiv al președintelui care deține un pachet majoritar de acțiuni, obligatoriu și aflat în proprietatea statului, la Sport Pari.

                  13.

                  Shadryna, Hanna Stanislavauna
                  Shadrina, Anna Stanislavovna

                  Шадрына Ганна Станiславаўна

                  Шадрина Анна Станиславовна

                  Fost editor șef adjunct al ziarului „Sovietskaia Belarus”


title: Decizia (PESC) 2017/298 a Consiliului din 17 februarie 2017 privind prelungirea mandatului Reprezentantului Special al Uniunii Europene pentru Asia Centrală

text:
               21.2.2017

               RO

               Jurnalul Oficial al Uniunii Europene

               L 43/209

         DECIZIA (PESC) 2017/298 A CONSILIULUI
   din 17 februarie 2017
   privind prelungirea mandatului Reprezentantului Special al Uniunii Europene pentru Asia Centrală
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 33 și articolul 31 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 15 aprilie 2015, Consiliul a adoptat Decizia (PESC) 2015/598 (1) de numire a domnului Peter BURIAN în calitate de Reprezentant Special al Uniunii Europene (RSUE) pentru Asia Centrală. Mandatul RSUE urmează să expire la 28 februarie 2017.

               (2)

               Mandatul RSUE ar trebui să fie prelungit pentru o perioadă suplimentară de 16 luni.

               (3)

               RSUE își va îndeplini mandatul în contextul unei situații care s-ar putea deteriora și ar putea împiedica realizarea obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Peter BURIAN în calitatea de RSUE pentru Asia Centrală se prelungește până la 30 iunie 2018. Consiliul poate decide ca mandatul RSUE să se încheie mai devreme, pe baza unei evaluări din partea Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiective de politică
   Mandatul RSUE se întemeiază pe obiectivele de politică ale Uniunii în Asia Centrală. Aceste obiective includ:

               (a)

               promovarea unor relații bune și strânse între Uniune și țările din Asia Centrală pe baza unor valori și interese comune, astfel cum sunt formulate în acordurile relevante;

               (b)

               contribuția la întărirea stabilității și a cooperării între țările din regiune;

               (c)

               contribuția la consolidarea democrației, a statului de drept, a bunei guvernanțe și a respectării drepturilor omului și a libertăților fundamentale în Asia Centrală;

               (d)

               abordarea amenințărilor majore, în special a problemelor specifice cu implicații directe pentru Uniune;

               (e)

               sporirea eficacității și a vizibilității Uniunii în regiune, inclusiv printr-o coordonare mai strânsă cu alți parteneri și alte organizații internaționale relevante, precum Organizația pentru Securitate și Cooperare în Europa (OSCE) și Organizația Națiunilor Unite (ONU).

         Articolul 3
   Mandat
   (1)   În vederea realizării obiectivelor de politică, mandatul RSUE constă în:

               (a)

               promovarea coordonării politice globale a Uniunii în Asia Centrală și contribuția la asigurarea coerenței acțiunilor externe ale Uniunii în regiune;

               (b)

               monitorizarea, în numele ÎR, împreună cu Serviciul European de Acțiune Externă (SEAE) și cu Comisia, a procesului de punere în aplicare a strategiei Uniunii pentru un nou parteneriat cu Asia Centrală, completată cu concluziile relevante ale Consiliului și cu rapoarte ulterioare referitoare la progresele înregistrate privind punerea în aplicare a strategiei Uniunii pentru Asia Centrală, formularea de recomandări și înaintarea de rapoarte periodice către organismele competente ale Consiliului;

               (c)

               sprijinirea Consiliului în vederea dezvoltării în continuare a unei politici cuprinzătoare privind Asia Centrală;

               (d)

               urmărirea îndeaproape a evoluțiilor politice din Asia Centrală prin dezvoltarea și menținerea unor contacte strânse cu guvernele, parlamentele, sistemele judiciare, societatea civilă și mass-media;

               (e)

               încurajarea Kazahstanului, a Kârgâzstanului, a Tadjikistanului, a Turkmenistanului și a Uzbekistanului în direcția cooperării în chestiuni regionale de interes comun;

               (f)

               dezvoltarea contactelor și a cooperării adecvate cu principalii actori interesați din regiune și cu toate organizațiile regionale și internaționale relevante;

               (g)

               contribuția la punerea în aplicare a politicii Uniunii privind drepturile omului în regiune în colaborare cu RSUE pentru drepturile omului, inclusiv a Orientărilor Uniunii cu privire la drepturile omului, în special a Orientărilor Uniunii privind copiii și conflictele armate, precum și cu privire la violența împotriva femeilor și fetelor și combaterea tuturor formelor de discriminare a acestora, și a politicii Uniunii privind Rezoluția 1325 (2000) a Consiliului de Securitate al ONU privind femeile, pacea și securitatea, inclusiv prin monitorizarea și raportarea evoluțiilor, precum și formularea de recomandări în acest sens;

               (h)

               contribuția, în strânsă cooperare cu ONU și cu OSCE, la prevenirea și rezolvarea conflictelor prin dezvoltarea de contacte cu autoritățile și alți actori locali, precum organizațiile neguvernamentale, partidele politice, minoritățile, grupurile religioase și liderii acestora;

               (i)

               furnizarea de contribuții la formularea aspectelor din cadrul politicii externe și de securitate comune în ceea ce privește Asia Centrală care privesc securitatea energetică, securitatea frontierelor, combaterea formelor grave de criminalitate, inclusiv lupta împotriva drogurilor și a traficului de ființe umane, precum și gestionarea resurselor de apă, mediul și schimbările climatice;

               (j)

               promovarea securității regionale în cadrul frontierelor Asiei Centrale în contextul reducerii prezenței internaționale în Afganistan.

         (2)   RSUE sprijină activitatea ÎR și menține o privire de ansamblu asupra tuturor activităților Uniunii din regiune.
   Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   COPS menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu SEAE și cu departamentele relevante ale acestuia.
   Articolul 5
   Finanțarea
   (1)   Valoarea de referință financiară destinată acoperirii cheltuielilor legate de mandatul RSUE pentru perioada 1 martie 2017-30 iunie 2018 este de 1 195 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului RSUE și ale mijloacelor financiare aferente puse la dispoziție, RSUE răspunde de constituirea unei echipe. Echipa include experți în chestiuni de politică specifice, conform mandatului. RSUE informează cu promptitudine Consiliul și Comisia cu privire la componența echipei.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat este asigurată de statul membru care i-a detașat, de instituția Uniunii care i-a detașat ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie afectați să lucreze cu RSUE. Membrii personalului contractual internațional trebuie să fie resortisanți ai unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat ori a SEAE, după caz, și își duc la îndeplinire sarcinile și acționează în interesul mandatului RSUE.
   (4)   Personalul RSUE este amplasat în același loc cu departamentul relevant al SEAE sau cu delegația Uniunii, în vederea asigurării coerenței și consecvenței activităților lor respective.
   Articolul 7
   Privilegiile și imunitățile RSUE și ale personalului RSUE
   Privilegiile, imunitățile și alte garanții necesare executării și bunei desfășurări ale misiunii RSUE, precum și ale membrilor personalului RSUE sunt convenite împreună cu țările-gazdă, după caz. Statele membre și SEAE oferă tot sprijinul necesar în acest scop.
   Articolul 8
   Securitatea informațiilor UE clasificate
   RSUE și membrii echipei sale respectă principiile și standardele minime de securitate stabilite prin Decizia 2013/488/UE a Consiliului (2).
   Articolul 9
   Accesul la informații și asistență logistică
   (1)   Statele membre, Comisia, SEAE și Secretariatul General al Consiliului asigură accesul RSUE la toate informațiile relevante.
   (2)   Delegațiile Uniunii în regiune și/sau statele membre, după caz, furnizează asistență logistică în regiune.
   Articolul 10
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, în conformitate cu mandatul RSUE și cu condițiile de securitate din zona pentru care este responsabil, pentru a asigura securitatea întregului personal aflat sub directa autoritate a RSUE, în special prin:

               (a)

               elaborarea unui plan de securitate specific, pe baza orientărilor primite din partea SEAE, care să includă măsuri de securitate fizice, organizaționale și procedurale specifice, destinate gestionării deplasării personalului în condiții de siguranță către zona pentru care este responsabil și în interiorul acesteia și gestionării incidentelor de securitate, precum și furnizarea unui plan de urgență și de evacuare;

               (b)

               asigurarea faptului că întreg personalul desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei pentru care este responsabil;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractual angajat la nivel local, au participat, înainte de sosirea în zona pentru care este responsabil sau ulterior, la cursuri adecvate de instruire în domeniul securității, pe baza clasificărilor de risc atribuite zonei respective de către SEAE;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea către Consiliu, ÎR și Comisie a unor rapoarte scrise cu privire la punerea în aplicare a acestora și la alte aspecte legate de securitate, în cadrul rapoartelor intermediare și al raportului privind executarea mandatului.

         Articolul 11
   Raportare
   RSUE transmite periodic, rapoarte verbale și scrise către ÎR și COPS. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele periodice sunt difuzate prin rețeaua COREU. RSUE poate prezenta rapoarte Consiliului Afaceri Externe. În conformitate cu articolul 36 din tratat, RSUE poate fi implicat în activitatea de informare a Parlamentului European.
   Articolul 12
   Coordonare
   (1)   RSUE contribuie la unitatea, coerența și eficacitatea acțiunii Uniunii și la asigurarea faptului că toate instrumentele Uniunii și toate acțiunile statelor membre sunt angajate într-un mod coerent pentru a atinge obiectivele de politică ale Uniunii. Activitățile RSUE sunt coordonate cu cele ale departamentului geografic relevant din cadrul SEAE, precum și cu cele ale Comisiei. RSUE informează periodic misiunile statelor membre și delegațiile Uniunii.
   (2)   Pe teren se menține o strânsă legătură cu șefii de misiune ai statelor membre și cu șefii delegațiilor Uniunii. Aceștia depun toate eforturile pentru a asista RSUE în executarea mandatului său. RSUE stabilește, de asemenea, contacte cu alți actori internaționali și regionali de pe teren.
   Articolul 13
   Asistență în cazul sesizărilor
   RSUE și personalul RSUE oferă asistență pentru furnizarea elementelor de răspuns la orice sesizări sau alte obligații care decurg din mandatul precedentului RSUE pentru Asia Centrală și oferă, în acest sens, asistență administrativă și acces la dosarele relevante.
   Articolul 14
   Revizuire
   Punerea în aplicare a prezentei decizii și coerența acesteia cu alte contribuții ale Uniunii în regiune sunt reexaminate în mod periodic. RSUE prezintă Consiliului, ÎR și Comisiei, până la 30 septembrie 2017, un raport privind progresele înregistrate și, până la 31 martie 2018, un raport cuprinzător privind executarea mandatului.
   Articolul 15
   Intrare în vigoare
   Prezenta decizie intră în vigoare la data adoptării.

      Adoptată la Bruxelles, 17 februarie 2017.

            Pentru Consiliu

            Președintele

         E. BARTOLO

      (1)  Decizia (PESC) 2015/598 a Consiliului din 15 aprilie 2015 de numire a Reprezentantului Special al Uniunii Europene pentru Asia Centrală (JO L 99, 16.4.2015, p. 25).

      (2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).


title: 2009/55/CE: Decizia Băncii Centrale Europene din 12 decembrie 2008 de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat (BCE/2008/25)

text:
               24.1.2009

               RO

               Jurnalul Oficial al Uniunii Europene

               L 21/71

      DECIZIA BĂNCII CENTRALE EUROPENE

   din 12 decembrie 2008
   de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat
   (BCE/2008/25)
   (2009/55/CE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene, în special articolul 28.5,
   întrucât:

               (1)

               Decizia BCE/2008/23 din 12 decembrie 2008 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (1) dispune ajustarea ponderilor atribuite băncilor centrale naționale (BCN) în grila de repartiție pentru subscrierea la capitalul Băncii Centrale Europene (BCE) (denumite în continuare „ponderi în grila de repartiție pentru capital” și respectiv „grila de repartiție pentru capital”). Această ajustare impune Consiliului guvernatorilor să stabilească termenii și condițiile privind transferurile cotelor din capital între BCN care sunt membre ale Sistemului European al Băncilor Centrale (SEBC) la 31 decembrie 2008 pentru a se asigura că distribuirea acestor cote corespunde ajustărilor efectuate. În consecință, este necesară adoptarea unei noi decizii a BCE care să abroge cu aplicare de la 1 ianuarie 2009 Decizia BCE/2006/23 din 15 decembrie 2006 de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat (2).

               (2)

               Decizia BCE/2008/24 din 12 decembrie 2008 de stabilire a măsurilor necesare pentru vărsarea capitalului Băncii Centrale Europene de către băncile centrale naționale participante (3) stabilește modalitatea și măsura în care BCN ale statelor membre care au adoptat euro (denumite în continuare „BNC participante”) au obligația de a vărsa capitalul BCE având în vedere grila de repartiție pentru capital ajustată. Decizia BCE/2008/28 din 15 decembrie 2008 de stabilire a măsurilor necesare pentru vărsarea capitalului Băncii Centrale Europene de către băncile centrale naționale neparticipante (4) stabilește cota procentuală pe care BCN ale statelor membre care nu adoptă euro la 1 ianuarie 2009 (denumite în continuare „BCN neparticipante”) sunt obligate să o verse cu aplicare de la 1 ianuarie 2009, având în vedere grila de repartiție pentru capital ajustată.

               (3)

               BCN participante, cu excepția Národná banka Slovenska, au vărsat deja cotele din capitalul subscris al BCE în temeiul Deciziei BCE/2006/22 din 15 decembrie 2006 de stabilire a măsurilor necesare pentru vărsarea capitalului Băncii Centrale Europene de către băncile centrale naționale participante (5). Ținând cont de aceasta, articolul 2 alineatul (1) din Decizia BCE/2008/24 prevede că o BCN participantă trebuie fie să transfere o sumă suplimentară către BCE, fie să primească înapoi o sumă din partea BCE, după caz, astfel încât să se ajungă la sumele indicate în tabelul de la articolul 1din Decizia BCE/2008/24.

               (4)

               În plus, articolul 2 alineatul (1) și articolul 2 alineatul (2) din Decizia BCE/2008/33 din 31 decembrie 2008 privind vărsarea capitalului, transferul activelor din rezervele valutare și contribuțiile la rezervele și provizioanele Băncii Centrale Europene din partea Národná banka Slovenska (6) prevăd că Národná banka Slovenska, care, de la 1 ianuarie 2009, va fi o BCN participantă, este supusă obligației de a vărsa cota restantă din subscrierea sa la capitalul BCE, pentru a ajunge la suma indicată în dreptul numelui său în tabelul din articolul 1 din Decizia BCE/2008/24, ținând cont de grila de repartiție pentru capital ajustată.

               (5)

               De asemenea, BCN neparticipante au vărsat deja cotele din capitalul subscris al BCE în temeiul Deciziei BCE/2006/26 din 18 decembrie 2006 de stabilire a măsurilor necesare pentru vărsarea capitalului Băncii Centrale Europene de către băncile centrale naționale neparticipante (7). Ținând cont de aceasta, articolul 2 alineatul (1) din Decizia BCE/2008/28 prevede că fiecare dintre acestea trebuie fie să transfere o sumă suplimentară către BCE, fie să primească înapoi o sumă din partea BCE, după caz, astfel încât să se ajungă la sumele indicate în tabelul de la articolul 1 din Decizia BCE/2008/28.

               (6)

               Decizia BCE/2003/20 din 18 decembrie 2003 de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat (8) a fost abrogată tacit prin Decizia BCE/2004/7 din 22 aprilie 2004 de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat (9). În scopul asigurării clarității, Decizia BCE/2003/20 ar trebui abrogată în mod explicit cu efect retroactiv,

         DECIDE:
   Articolul 1
   Transferul cotelor din capital
   Ținând cont de cota din capitalul BCE pe care fiecare BCN a subscris-o la 31 decembrie 2008 și de cota din capitalul BCE pe care fiecare BCN o va subscrie cu aplicare de la 1 ianuarie 2009 ca urmare a ajustării ponderilor în grila de repartiție pentru capital prevăzute la articolul 2 din Decizia BCE/2008/23, aceste BCN își transferă cotele din capital între ele prin intermediul transferurilor către și de la BCE astfel încât să se asigure că distribuția cotelor din capital valabilă de la 1 ianuarie 2009 corespunde ponderilor ajustate. În acest scop, în temeiul prezentului articol și fără a fi nevoie de orice altă formalitate sau acțiune, fiecare BCN transferă sau primește cu aplicare de la 1 ianuarie 2009 cota din capitalul subscris al BCE indicată în dreptul numelui său în cea de-a patra coloană a tabelului din anexa I la prezenta decizie, unde „+” se referă la cota din capital pe care BCE trebuie să o transfere către BCN, iar „–” la cota din capital pe care BCN trebuie să o transfere către BCE.
   Articolul 2
   Ajustarea capitalului vărsat
   (1)   Ținând cont de capitalul BCE vărsat de fiecare BCN și de suma din capitalul BCE pe care fiecare BCN trebuie să o verse cu aplicare de la 1 ianuarie 2009 în temeiul articolului 1 din Decizia BCE/2008/24 pentru BCN participante și, respectiv, în temeiul articolului 1 din Decizia BCE/2008/28, pentru BCN neparticipante, în prima zi de operare a sistemului transeuropean automat de transfer rapid cu decontare pe bază brută în timp real (TARGET2) de după 1 ianuarie 2009, fiecare BCN fie transferă, fie primește suma netă indicată în dreptul numelui său în a patra coloană a tabelului din anexa II la prezenta decizie, unde „+” se referă la suma pe care BCN o transferă către BCE, iar „–” la suma pe care BCE o transferă către respectiva BCN.
   (2)   În prima zi de operare a sistemului TARGET2 de după 1 ianuarie 2009, BCE și BCN care au obligația de a transfera o sumă în temeiul alineatului (1) transferă fiecare separat dobânzile aferente sumelor respective, acumulate în perioada cuprinsă între 1 ianuarie 2009 și data efectuării transferului. Părțile care transferă și care primesc dobânzile sunt aceleași cu părțile care transferă și care primesc sumele purtătoare de dobânzi.
   Articolul 3
   Dispoziții generale
   (1)   Transferurile menționate la articolul 2 se realizează prin TARGET2.
   (2)   În cazul în care o BCN nu are acces la TARGET2, sumele menționate la articolul 2 se transferă prin creditarea contului indicat în timp util de către BCE sau BCN.
   (3)   Dobânzile acumulate în temeiul articolului 2 alineatul (2) se calculează zilnic, prin utilizarea metodei de calcul „număr de zile/360” la o rată egală cu rata dobânzii marginale utilizată de Eurosistem în cea mai recentă operațiune principală de refinanțare.
   (4)   BCE și BCN care au obligația de a efectua un transfer în temeiul articolului 2 dau în timp util instrucțiunile necesare pentru executarea în mod corespunzător și la timp a transferului.
   Articolul 4
   Dispoziție finală
   (1)   Prezenta decizie intră în vigoare la 1 ianuarie 2009.
   (2)   Decizia BCE/2006/23 se abrogă de la 1 ianuarie 2009.
   (3)   Trimiterile la Decizia BCE/2006/23 se interpretează ca fiind trimiteri la prezenta decizie.
   (4)   Decizia BCE/2003/20 se abrogă de la 23 aprilie 2004.

      Adoptată la Frankfurt pe Main, 12 decembrie 2008.

            Președintele BCE

         Jean-Claude TRICHET

      (1)  A se vedea pagina 66 din prezentul Jurnal Oficial.

      (2)  JO L 24, 31.1.2007, p. 5.

      (3)  A se vedea pagina 69 din prezentul Jurnal Oficial.

      (4)  A se vedea pagina 81 din prezentul Jurnal Oficial.

      (5)  JO L 24, 31.1.2007, p. 3.

      (6)  A se vedea pagina 75 din prezentul Jurnal Oficial.

      (7)  JO L 24, 31.1.2007, p. 15.

      (8)  JO L 9, 15.1.2004, p. 32.

      (9)  JO L 205, 9.6.2004, p. 9.

      ANEXA I
      CAPITALUL SUBSCRIS DE BCN

                  Cota subscrisă la 31 decembrie 2008
                  (EUR)

                  Cota subscrisă cu aplicare de la 1 ianuarie 2009
                  (EUR)

                  Cota de transferat
                  (EUR)

                  BCN participantă

                  Nationale Bank van België/Banque Nationale de Belgique

                  142 334 199,56

                  139 730 384,68

                  –2 603 814,88

                  Deutsche Bundesbank

                  1 182 149 240,19

                  1 090 912 027,43

                  –91 237 212,76

                  Central Bank and Financial Services Authority of Ireland

                  51 183 396,60

                  63 983 566,24

                  +12 800 169,64

                  Bank of Greece

                  104 659 532,85

                  113 191 059,06

                  +8 531 526,21

                  Banco de España

                  434 917 735,09

                  478 364 575,51

                  +43 446 840,42

                  Banque de France

                  828 813 864,42

                  819 233 899,48

                  –9 579 964,94

                  Banca d’Italia

                  721 792 464,09

                  719 885 688,14

                  –1 906 775,95

                  Central Bank of Cyprus

                  7 195 054,85

                  7 886 333,14

                  + 691 278,29

                  Banque centrale du Luxembourg

                  9 073 027,53

                  10 063 859,75

                  + 990 832,22

                  Bank Ċentrali ta’ Malta/Central Bank of Malta

                  3 583 125,79

                  3 640 732,32

                  +57 606,53

                  De Nederlandsche Bank

                  224 302 522,60

                  229 746 339,12

                  +5 443 816,52

                  Oesterreichische Nationalbank

                  116 128 991,78

                  111 854 587,70

                  –4 274 404,08

                  Banco de Portugal

                  98 720 300,22

                  100 834 459,65

                  +2 114 159,43

                  Banka Slovenije

                  18 399 523,77

                  18 941 025,10

                  + 541 501,33

                  Národná banka Slovenska

                  38 970 813,50

                  39 944 363,76

                  + 973 550,26

                  Suomen Pankki

                  71 708 601,11

                  72 232 820,48

                  + 524 219,37

                  BCN neparticipantă

                  Българска народна банка (Banca Națională a Bulgariei)

                  50 883 842,67

                  50 037 026,77

                  – 846 815,90

                  Česká národní banka

                  79 957 855,35

                  83 368 161,57

                  +3 410 306,22

                  Danmarks Nationalbank

                  87 204 756,07

                  85 459 278,39

                  –1 745 477,68

                  Eesti Pank

                  9 810 391,04

                  10 311 567,80

                  + 501 176,76

                  Latvijas Banka

                  16 204 715,21

                  16 342 970,87

                  + 138 255,66

                  Lietuvos bankas

                  24 068 005,74

                  24 517 336,63

                  + 449 330,89

                  Magyar Nemzeti Bank

                  75 700 733,22

                  79 819 599,69

                  +4 118 866,47

                  Narodowy Bank Polski

                  280 820 283,32

                  282 006 977,72

                  +1 186 694,40

                  Banca Națională a României

                  145 099 312,72

                  141 971 278,46

                  –3 128 034,26

                  Sveriges Riksbank

                  134 298 089,46

                  130 087 052,56

                  –4 211 036,90

                  Bank of England

                  802 672 023,82

                  836 285 430,59

                  +33 613 406,77

                  Total (1)

                  5 760 652 402,58

                  5 760 652 402,58

                  0

         (1)  Datorită rotunjirii, este posibil ca totalurile să nu corespundă sumei tuturor cifrelor indicate.

      ANEXA II
      CAPITALUL VĂRSAT DE BCN

                  Cota vărsată la 31 decembrie 2008
                  (EUR)

                  Cota vărsată cu aplicare de la 1 ianuarie 2009
                  (EUR)

                  Suma de transferat
                  (EUR)

                  BCN participantă

                  Nationale Bank van België/Banque Nationale de Belgique

                  142 334 199,56

                  139 730 384,68

                  –2 603 814,88

                  Deutsche Bundesbank

                  1 182 149 240,19

                  1 090 912 027,43

                  –91 237 212,76

                  Central Bank and Financial Services Authority of Ireland

                  51 183 396,60

                  63 983 566,24

                  +12 800 169,64

                  Bank of Greece

                  104 659 532,85

                  113 191 059,06

                  +8 531 526,21

                  Banco de España

                  434 917 735,09

                  478 364 575,51

                  +43 446 840,42

                  Banque de France

                  828 813 864,42

                  819 233 899,48

                  –9 579 964,94

                  Banca d’Italia

                  721 792 464,09

                  719 885 688,14

                  –1 906 775,95

                  Central Bank of Cyprus

                  7 195 054,85

                  7 886 333,14

                  + 691 278,29

                  Banque centrale du Luxembourg

                  9 073 027,53

                  10 063 859,75

                  + 990 832,22

                  Bank Ċentrali ta’ Malta/Central Bank of Malta

                  3 583 125,79

                  3 640 732,32

                  +57 606,53

                  De Nederlandsche Bank

                  224 302 522,60

                  229 746 339,12

                  +5 443 816,52

                  Oesterreichische Nationalbank

                  116 128 991,78

                  111 854 587,70

                  –4 274 404,08

                  Banco de Portugal

                  98 720 300,22

                  100 834 459,65

                  +2 114 159,43

                  Banka Slovenije

                  18 399 523,77

                  18 941 025,10

                  + 541 501,33

                  Národná banka Slovenska

                  2 727 956,95

                  39 944 363,76

                  +37 216 406,81

                  Suomen Pankki

                  71 708 601,11

                  72 232 820,48

                  + 524 219,37

                  BCN neparticipantă

                  Българска народна банка (Banca Națională a Bulgariei)

                  3 561 868,99

                  3 502 591,87

                  –59 277,12

                  Česká národní banka

                  5 597 049,87

                  5 835 771,31

                  + 238 721,44

                  Danmarks Nationalbank

                  6 104 332,92

                  5 982 149,49

                  – 122 183,43

                  Eesti Pank

                  686 727,37

                  721 809,75

                  +35 082,38

                  Latvijas Banka

                  1 134 330,06

                  1 144 007,96

                  +9 677,90

                  Lietuvos bankas

                  1 684 760,40

                  1 716 213,56

                  +31 453,16

                  Magyar Nemzeti Bank

                  5 299 051,33

                  5 587 371,98

                  + 288 320,65

                  Narodowy Bank Polski

                  19 657 419,83

                  19 740 488,44

                  +83 068,61

                  Banca Națională a României

                  10 156 951,89

                  9 937 989,49

                  – 218 962,40

                  Sveriges Riksbank

                  9 400 866,26

                  9 106 093,68

                  – 294 772,58

                  Bank of England

                  56 187 041,67

                  58 539 980,14

                  +2 352 938,47

                  Total (1)

                  4 137 159 937,99

                  4 142 260 189,23

                  +5 100 251,24

         (1)  Datorită rotunjirii, este posibil ca totalurile să nu corespundă sumei tuturor cifrelor indicate.


title: Decizia (UE) 2016/1582 a Parlamentului European din 28 aprilie 2016 privind descărcarea de gestiune pentru execuția bugetului întreprinderii comune Clean Sky aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/389

         DECIZIA (UE) 2016/1582 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului întreprinderii comune Clean Sky aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale întreprinderii comune Clean Sky pentru exercițiul financiar 2014,

               —

               având în vedere Raportul Curții de Conturi privind conturile anuale ale întreprinderii comune Clean Sky pentru exercițiul financiar 2014, însoțit de răspunsurile întreprinderii comune (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a întreprinderii comune în ceea ce privește execuția bugetară pentru exercițiul financiar 2014 (05587/2016 – C8-0054/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 209,

               —

               având în vedere Regulamentul (CE) nr. 71/2008 al Consiliului din 20 decembrie 2007 privind înființarea întreprinderii comune Clean Sky (4),

               —

               având în vedere Regulamentul (UE) nr. 558/2014 al Consiliului din 6 mai 2014 privind înființarea întreprinderii comune Clean Sky 2 (5), în special articolul 1 alineatul (2) și articolul 12,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

               —

               având în vedere Regulamentul delegat (UE) nr. 110/2014 al Comisiei din 30 septembrie 2013 privind regulamentul financiar-tip pentru organismele de parteneriat public-privat menționate la articolul 209 din Regulamentul (UE, Euratom) nr. 966/2012 al Parlamentului European și al Consiliului (7),

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar (A8-0094/2016),

               1.

               acordă directorului executiv al întreprinderii comune Clean Sky 2 descărcarea de gestiune pentru execuția bugetului întreprinderii comune Clean Sky aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al întreprinderii comune Clean Sky 2, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 422, 17.12.2015, p. 17.

      (2)  JO C 422, 17.12.2015, p. 19.

      (3)  JO L 298, 26.10.2012, p. 1.

      (4)  JO L 30, 4.2.2008, p. 1.

      (5)  JO L 169, 7.6.2014, p. 77.

      (6)  JO L 357, 31.12.2002, p. 72.

      (7)  JO L 38, 7.2.2014, p. 2.


title: 2013/623/UE: Decizia Parlamentului European din 17 aprilie 2013 privind închiderea conturilor întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2011

text:
               16.11.2013

               RO

               Jurnalul Oficial al Uniunii Europene

               L 308/362

         DECIZIA PARLAMENTULUI EUROPEAN
   din 17 aprilie 2013
   privind închiderea conturilor întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2011
   (2013/623/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2011,

               —

               având în vedere Raportul Curții de Conturi privind conturile anuale ale întreprinderii comune pentru inițiativa privind medicamentele inovatoare pentru exercițiul financiar 2011, însoțit de răspunsurile întreprinderii comune (1),

               —

               având în vedere Recomandarea Consiliului din 12 februarie 2013 (05755/2013 – C7-0040/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 73/2008 al Consiliului din 20 decembrie 2007 privind înființarea întreprinderii comune pentru punerea în aplicare a inițiativei tehnologice comune privind medicamentele inovatoare (4), în special articolul 11 alineatul (4),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0088/2013),

               1.

               aprobă închiderea conturilor întreprinderii comune IMI pentru exercițiul financiar 2011;

               2.

               încredințează Președintelui sarcina de a transmite prezenta decizie directorului executiv al întreprinderii comune IMI, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 6, 10.1.2013, p. 27.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 30, 4.2.2008, p. 38.

      (5)  JO L 357, 31.12.2002, p. 72.


title: 2007/446/CE: Decizia Comisiei din 21 iunie 2007 privind participarea Comisiei Comunităților Europene la Forumul internațional privind biocombustibilii

text:
               29.6.2007

               RO

               Jurnalul Oficial al Uniunii Europene

               L 169/63

      DECIZIA COMISIEI

   din 21 iunie 2007
   privind participarea Comisiei Comunităților Europene la Forumul internațional privind biocombustibilii
   (2007/446/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               Comunitatea Europeană și-a propus ca obiective în domeniul energetic sporirea siguranței alimentării și atingerea unui nivel durabil al producției și consumului de energie, inclusiv reducerea emisiilor de gaze cu efect de seră din consumul său de energie. Politica comunitară privind biocombustibilii urmează aceste două obiective.

               (2)

               În contextul cooperării sale internaționale cu alți parteneri, Comisia s-a angajat activ în dialogurile privind energia și alte forme de cooperare în materie de energie.

               (3)

               Brazilia a inițiat Forumul Internațional privind Biocombustibilii în scopul promovării pieței internaționale a biocombustibililor durabili, al schimbului de experiență și al deschiderii unei cooperări mai strânse în materie de standarde și coduri pentru facilitarea comercializării biocombustibililor și sporirea cooperării în domeniul cercetării. Forumul Internațional privind Biocombustibilii va avea în prima fază 6 participanți (Guvernele Braziliei, Statelor Unite, Indiei, Chinei, Africii de Sud și Comisia Europeană).

               (4)

               Președintele Braziliei a invitat Comisia Europeană să participe la Forumul Internațional privind Biocombustibilii, la data de 10 iulie 2006, printr-o scrisoare adresată președintelui Barroso.

               (5)

               Prin participarea sa, Comisia va putea coordona mai bine activitățile relevante, inclusiv activitatea de cercetare, cu cele ale altor țări dezvoltate sau în curs de dezvoltare.

               (6)

               Forumul Internațional privind Biocombustibilii nu derulează proiecte personale și nu solicită contribuții financiare pentru bugetul comun,

         DECIDE:
   Articolul 1
   Comisia Comunităților Europene (denumită în continuare „Comisia”) participă la Forumul Internațional privind Biocombustibilii în calitate de membru.
   Articolul 2
   Comisarul pentru energie sau reprezentantul desemnat de acesta este împuternicit să semneze în numele Comisiei Declarația Forumului Internațional privind Biocombustibilii și să reprezinte Comisia în faza de pregătire a acesteia.

      Adoptată la Bruxelles, 21 iunie 2007.

            Pentru Comisie

         Andris PIEBALGS

            Membru al Comisiei